|  |  |
| --- | --- |
| Numri i lëndës: | 2023:046368 |
| Datë: | 12.03.2025 |
| Numri i dokumentit:  | 06980121 |

A.nr.392/2023

GJYKATA THEMELORE NË Prishtinë-Departamenti për Çështje Administrative, me gjyqtaren Rajmonda Kurteshi, në konfliktin administrativ të paditësit F. J., nga B.., K... e P..., të cilin e përfaqëson A. J., avokat në Prishtinë, kundër të paditurës Ministria e Financave, Punës dhe Transfereve, me seli në Prishtinë, me bazë juridike anulim vendimi, jashtë seance, me datë 12.03.2025 mori dhe përpiloi këtë:

A K T V E N D I M

HUDHET POSHTË padia e paditësit F. J., kundër të paditurës Ministria e Financave, Punës dhe Transfereve, me bazë juridike anulim vendimi, për shkak të ekzistimit të gjyqëvarësisë (litispendencës).

A r s y e t i m

Paditësi, ka paraqitur padi në këtë gjykatë me datën 22.02.2023, kundër të paditurës Ministria e Financave, Punës dhe Transfereve, me bazë juridike anulim vendimi.

Konform dispozitave ligjore të nenit 63 të Ligjit Nr.03/L-202 për Konfliktet Administrative e në lidhshmëri me nenin 262 par.4 të LPK-së, i cili parasheh se: *“Gjykata gjatë gjithë procedurës, sipas detyrës zyrtare, kujdeset nëse është në zhvillim e sipër gjykimi tjetër për të njëjtën kërkesëpadi midis palëve të njëjta*”, gjykata sapo është njoftuar se për çështjen e njëjtë dhe ndërmjet palëve të njëjta është inicuar procedurë gjyqësore me numër të lëndës A.nr.388/2023, (shkresat e lëndës të siguruara nga sistemi SMIL), me ç’rast e njëjta lëndë është proceduar më herët e që është në zhvillim e sipër tek gjyqtarja e njëjtë e çështjes, atëherë gjykata konform nenit 63 të LKA-së e në lidhshmëri me nenin 391 të LPK-së i cili parasheh se: *“Pas shqyrtimit paraprak të padisë gjykata me aktvendim e hedh poshtë padinë si të palejueshme po që se konstaton se: c) për çështjen e ngritur me padi ekziston gjyqëvarësia (litispendenca)”*, vendosi ta hedhë poshtë padinë në këtë çështje për shkak të litispendencës.

Nga arsyet e cekura si më lartë, gjykata vendosi si në dispozitiv të këtij aktvendimi konform nenit 63 të Ligjit Nr.03/L-202 për Konfliktet Administrative e në lidhshmëri me nenin 262 par.4, 391 të Ligjit për Procedurën Kontestimore (LPK-së).

GJYKATA THEMELORE NË PRISHTINË

Departamenti për Çështje Administrative

A.nr.392/2023, me datë 12.03.2025

 Gjyqtarja,

 Rajmonda Kurteshi

KËSHILLË JURIDIKE:

Kundër këtij aktvendimi është e lejuar ankesa në afatin prej pesëmbëdhjetë (15) ditësh, nga dita e dorëzimit të këtij aktvendimi, nëpërmjet kësaj gjykate, për Gjykatën e Apelit të Kosovës në Prishtinë.